Munthe af Morgenstierne

von Munthe af Morgenstierne er en dansk og norsk adelsslekt.

Historikk 
Morgenstierne eller Munthe af Morgenstierne er en norsk slekt med bakgrunn fra Schlesien. Dens eldste kjente medlem var Christopher Morgenstern, buntmaker i Bergen. Christopher Giertssøn Morgenstierne var foged i Indre Sogn, og gift med Birgitte Munthe. Deres etterkommere kalte seg Munthe. Et av hans barnebarn var høyesterettsassessor Bredo Munthe til Bekkeskov, som kjøpte adelsbrev i 1755 og fikk rett til å kalle seg von Munthe af Morgenstierne.

Slekten ble den 19. desember 1755 adlet med høyesterettsdommer (assessor) Bredo Munthe († 1757), som samtidig fikk navnet von Munthe af Morgenstierne. Han var dessuten eier av godset Bekkeskov i Danmark.

Bredo von Munthe af Morgenstierne nedstammet i mannslinje fra Christopher Gertsen, fogd i Sogn, som skal ha brukt Morgenstierne eller lignende som tilnavn. Fogden var gift med Birgitta Munthe, datter av Ludvig Munthe, biskop i Bjørgvin, og paret hadde syv barn i lag, blant andre Ludvig Christophersen Munthe (1657–1708), sogneprest til Vik i Sogn, som både slekten Munthe og adelsslekten von Munthe af Morgenstierne nedstammer agnatisk fra.

Bredo von Munthe af Morgenstiernes etterkommere i mannslinjen lever hovedsakelig i Norge. Slekten er på grunn av adelsbrevet tatt med i Danmarks Adels Aarbog.

Navn 
Etter eget ønske fikk Bredo Munthe i 1755 navnet von Munthe af Morgenstierne, som bestod av hans daværende slektsnavn, Munthe, og av slektsnavnet eller tilnavnet som hans farsslekt opprinnelig hadde båret, Morgenstierne. Munthe påberopte seg å nedstamme fra to adelige slekter med disse navnene, men ingen historisk dokumentasjon foreligger for slikt opphav.

En morgenstjerne er en stridsklubbe og fra gammel tid et myndighetstegn for vektere.

Våpen 

Slektens våpen bygger dels på Munthes gamle våpen. Skjoldet er delt av sølv og rødt; i 1. felt to avhogde og krysslagte brune trestammer under en tioddet gull stjerne, i 2. felt tre sølvskiver. Hjelmen er kronet med adelig rangkrone og har som hjelmtegn to brune bjørnelabber som holder tre sølvskiver under hverandre og over en tioddet gullstjerne. Skjoldholdere: to sittende og tilbakeseende svarte bjørner.

Medlemmer i utvalg 
 Alexis von Munthe af Morgenstierne, sekretær i Handelsdepartementet
 Bredo von Munthe af Morgenstierne (1701–1757), jurist
 Bredo Henrik von Munthe af Morgenstierne (1774–1835), jurist og politiker
 Bredo Henrik von Munthe af Morgenstierne (1851–1930), juridisk professor
 Christian von Munthe af Morgenstierne (1880–1967), arkitekt
 Christian Fredrik Jacob von Munthe af Morgenstierne (1806–1888), politimester
 Georg Valentin von Munthe af Morgenstierne (1892–1978), professor i indisk språk og litteratur
 Otto von Munthe af Morgenstierne (1871–1945), adelshistoriker
 Otto Christopher von Munthe af Morgenstierne (1735–1809), konferensråd
 Otto Christofer von Munthe af Morgenstierne (1884–1975), overrettssakfører
 Vilhelm Hermann Ludvig von Munthe af Morgenstierne (1814–1888), amtmann
 Wilhelm Hermann Ludvig von Munthe af Morgenstierne (1855–1938), offiser
 Wilhelm Thorleif von Munthe af Morgenstierne (1887–1963), ambassadør

Andre etterkommere 
Slekten von Munthe af Morgenstierne har en rekke kjente etterkommere gjennom kvinneledd som har vært bl.a. kunstnere og politikere. Blant etterkommerne av regjeringsadvokat Bredo Henrik von Munthe af Morgenstierne den eldre (d. 1835) finner man bl.a.
 Oda Krohg, maler
 Bokken Lasson, cabaretartist og sanger 
 Ole Paus, visesanger
 Emil Stang, statsminister
 Fredrik Stang d.y., Høyre-formann og justisminister
 Margarete Corneliussen, motstandskvinne

Dette slektstreet omfatter kun den delen av Munthe-slekten som ligger under Bredo von Munthe af Morgenstierne (1701–1657) som ble adlet i 1755. Se Munthe for detaljer om resten av Muntheslekta.

 Ludvig Hanssøn Munthe (1593–1649). Kom 1636 fra Danmark til Bergen. Gift med Ingeborg Sørensdatter Friis, datter av slottsskriver Søren Friis. Fikk 15 barn, hvorav fem barnløse sønner
 Birgitte Ludvigsdatter Munthe (1634–1708) gift med fogd Christopher Gjertssøn Morgenstierne (1619–1679). Deres barn het Munthe. 
 Otto Munthe (1659–1733) sogneprest i Fron
 Bredo von Munthe af Morgenstierne (1701–1657) ble adlet i 1755. Gift med Anna Dorothea Smith (1714–77)
 Otto Christopher von Munthe af Morgenstierne (1735–1809), krigs- og landskommisar i Danmark, gift med ho Christine Bodilla Birgitte de Flindt
 Bredo Henrik von Munthe af Morgenstierne den eldre (1774–1835) første høyesteretts- og regjeringsadvokat i Norge, gift med Cathrine Elisabeth Fries
 Ottilia Pauline Christine von Munthe af Morgenstierne  (1804–1886) gift med h.r.justitiarius og statsråd Peder Carl Lasson (1798–1873)
 Marie Cathrine Lasson (1827–1909) gift med redaktør Christian Friele (1821–1899)
 Christian Lasson (1830–93) regjeringsadvokat, gift med søskenbarnet Anastasia (se under)
 Christian Fredrik Jacob von Munthe af Morgenstierne (1806–1886) kammerherre og politimester i Kristiania,  gift med den russiske prinsesse Anastasia Sergiewna Soltikoff (1810–1853), hvis oldefar Piotr var bror til kammerherre Sergej Saltykov (1726–65)
 Anastasia Alexandra Cathrine Henriette von Munthe af Morgenstierne (1838–1881) gift med søskenbarnet regjeringsadvokat Christian Lasson (1830–93; se over)
 Per Lasson (1859–1883) komponist
 Oda Krohg (1860–1935) maler
 Alexandra Lasson (1862–1955) gift 1886 med maleren Frits Thaulow
 Bokken Lasson (1871–1970) artist
 Carl Johan Maximilian von Munthe af Morgenstierne (1844–1912) apoteker, gift med Anna Dorothea Stub (1850–1936)
 Christian Frederik Jacob von Munthe av Morgenstierne (1880–1967) arkitekt
 Wilhelmine Johanne Helene von Munthe af Morgenstierne (1810–1858) gift 1828 med professor Claus Winter Hjelm (1797–1871
 Otto Winter-Hjelm (1837–1931) komponist
 Kristian Winterhjelm (1843–1915) redaktør og forfatter
 Augusta Julie Georgine von Munthe af Morgenstierne (1812–1885) gift med statsminister Frederik Stang (1808–1884) av Stang (slekt)
 Emil Stang d.e. (1834–1912), statsminister, gift med Adelaide Pauline Berg
 Fredrik Stang d.y. (1867–1941), professor gift med Caroline Schweigaard
 Christian Schweigaard Stang (1900–77), ugift professor i slaviske språk
 Augusta Stang (1869–1944), journalisten «Argus» og politiker
 Emil Stang d.y. (1882–1964), h.r.justitiarius
 Emil Stang (1911–94), skogforvalter og kommunepolitiker  i Engerdal og Skien
 Vilhelm Herman Ludvig von Munthe af Morgenstierne (1814–88) amtmann, gift med Frederikke Sibbern (1823–1864), dattera til Valentin Sibbern
 Bredo Henrik von Munthe af Morgenstierne (1851–1930) jusprofessor og universitetsrektor.  Gift med Bertha Ludwigsen Schjelderup (1857–1943) av Schjelderup (slekt)
 Wilhelm von Munthe af Morgenstierne (1887–1963) ambassadør
 Georg Valentin von Munthe af Morgenstierne (1892–1978) språkprofessor
 Nicolai Krog Oscar von Morgenstierne (1822–1908) kammerherre gift 1844 i St. Petersburg med Alexandra Alexievna  af Lobanoff-Rostoff (1824–58), en russisk adelsfamilie.
 Henriette Cathrine Monnevinde von Munthe af Morgenstierne (1825–1888) gift med  Carl Severin Heidenreich
 Marie Cathrine Caroline Heidenreich (1865–1940) gift med h.r.advokat Emil Oluf Roll
 Monna Morgenstierne Roll (1891–1976) gift med Ragnar Corneliussen (bror av forsvarssjef Elias Corneliussen)
 Margarete Corneliussen (1914–1990), motstandskvinne og fysioterapeut, gift med motstandsmannen Kai Holst (1913–1945) og med Arne Mørch Hansson (1916–2011) av Trondheimsslekta Hansson
 Else Corneliussen (1916–1951), gift 1944 med generalmajor Ole Paus (1910–2003)
 Ole Paus (1947), visesanger, gift bl.a. med popsangeren Anne-Karine Strøm (født 1951)
 Marcus Paus (1979) komponist
 Caspar Wilhelm von Munthe af Morgenstierne (1744–1811) dansk stiftsamtmann gift med Anna Cathrine Petra Flindt (1750–1814)
 Frederikke Dorothea Christiane von Munthe af Morgenstierne (1773–1835) gift med norsk amtmann og statsråd Oluf Borch de Schouboe (1777–1844) 
 Troels Smith von Munthe af Morgenstierne (1745–1810) gift med Caroline Felizia Spulcioni
 Bredo Owe Ernst von Munthe af Morgenstierne (1781–1838) fra St. Croix, gift med Henriette Christiane Michaelsdatter Scharffenberg
 Otto Ludvig Michael von Munthe af Morgenstierne (1831–1899) gift med Anna Helene Mariane Løvenskiold
 Bredo Otto Anton von Munthe af Morgenstierne (1871–1945) dansk historiker, i andre ekteskap fra 1917 gift med Martha Marie Paus (1876–), datter av den norske industrimannen Ole Paus (1846–1931) av slekten Paus; forøvrig farfar til ovennevnte  generalmajor Ole Paus (1910–2003)

Se også 
 Munthe
 Danske adelsslekter
 Norske adelsslekter
 Syphilia Morgenstierne-saken

Referanser

Litteratur 
 Bernt Moe: «Om de i Norge for tiden værende adelige Familier», Tidsskrift for den norske Personalhistorie, Ny Række, Christiania 1847, side 114-123 med referat av adelsbrevet
 A. Thiset og P.L. Wittrup: Nyt dansk Adelslexikon, København 1904
 H. Storck: Dansk Vaabenbog, København 1910
 Hans Krag: Norsk heraldisk mønstring fra Fredrik IV’s regjeringstid 1699-1730, Ålo, Kristiansand S 1955
 Hans Cappelen: Norske slektsvåpen, Oslo 1969 (2. opplag 1976)
 Sven Tito Achen: Danske adelsvåbener, København 1973 
 Herman L. Løvenskiold: Heraldisk nøkkel, Oslo 1978
 Harald Nissen og Monica Aase: ''Segl i Universitetsbiblioteket i Trondheim'' , Trondheim 1990

Eksterne lenker 
 
 Bilde av adelsbrevet av 1755 til Bredo von Munthe af Morgenstierne

Danske adelige familier
Norske adelige familier
Våpenførende slekter
Etternavn
Slekten Munthe af Morgenstierne